Id-Direttiva tal-Kummissjoni 2003/95/KE
tas-27 ta’ Ottubru 2003
li temenda d-Direttiva 96/77/KE li tistabbilixxi l-kriterja tal-purità speċifika dwar l-addittivi ta’ l-ikel apparti milli l-kuluri u l-ħlewwiet
(Test b’relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/107/KEE tal-21 ta’ Diċembru 1988 rigward l-approssimazzjoni tal-liġijiet tal-Istati Membri li jikkonċernaw l-addittivi awtorizzati għall-użu fl-oġġetti ta’ l-ikel intiżi għal konsum uman [1], kif emendata bid-Direttiva 94/34/KE tal-Parlament Ewropew u tal-Kunsill [2], u partikolarment l-Artikolu 3(3)(a) tagħha,
Wara li kkonsultat lill-Kumitat Permanenti dwar l-Ikel,
Billi:
(1) Id-Direttiva 95/2/KE tal-Parlament Ewropew u tal-Kunsill ta’ l-20 ta’ Frar 1995 dwar l-addittivi ta’ l-ikel apparti milli kuluri u ħlewwiet [3], kif l-aħħar emendata bid-Direttiva 2001/5/KE [4], tistabbilixxi lista ta’ sustanzi li jistgħu jkunu wżati bħala addittivi apparti milli kuluri u ħlewwiet fl-oġġetti ta’ l-ikel.
(2) Id-Direttiva tal-Kummissjoni 96/77/KE [5] , kif l-aħħar emendata bid-Direttiva 2002/82/KE [6], stabbilit kriterja tal-puità għall-addittivi msemmija fid-Direttiva 95/2/KE.
(3) Il-Kumitat Xjentifiku dwar l-Ikel ikkonkluda fl-opinjoni tiegħu tas-6 ta’ Mejju 2002 li l-preżenza ta’ l-ossidu ta’ l-etilin għandha tkun miġjuba anqas mil-livell tal-limitu tas-sejbien. Konsegwentament, il-kriterji relevanti tal-kriterja eżistenti tal-purità stabbilita fid-Direttiva 96/77/KE teħtieġ li tkun adattata.
(4) Huwa meħtieġ li jkun adattat għall-progres tekniku l-kriterja eżistenti tal-purità għal E 251 nitrat tas-sodju u E 459 beta-cyclodextrin.
(5) Huwa meħtieġ li jittieħed akkont tal-ispeċifikazzjonijiet u t-tekniċi analitiċi għall-addittivi kif stabbiliti fil-Codex Alimentarius kif abbozzata mill-Kumitat Konġunt ta’ l-Esperti FAO/WHO dwar l-Addittivi ta’ l-Ikel (JECFA).
(6) Id-Direttiva 96/77/KE għandha għalhekk tkun emendatat kif xieraq,
(7) Il-miżuri li hemm provvediment dwarhom f’din id-Direttiva huma bi qbil ma l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DIRETTIVA:
Artikolu 1
L-Anness tad-Direttiva 96/77/KEE huwa emendat kif stabbilit fl-Anness ta’ din id-Direttiva.
Artikolu 2
L-Istati Membri għandhom idaħħlu fis-seħħ il-liġijiet, ir-regolamentui u d-disposizzjonijiet amministrattivi meħtieġa sabiex ikunu konformi ma’ din id-Direttiva mhux aktar tard mill-1 ta’ Novembru 2004. Għandhom minnufih jgħarrfu bihom lill-Kummissjoni.
Meta l-Istati Membri jadottaw dawk id-disposizzjonijiet, dawn għandhom ikollhom referenza għal din id-Direttiva jew li jkunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif referenza bħal din għandha ssir.
Artikolu 3
Il-prodotti mqiegħda fis-suq jew ittikkettjati qabel l-1 ta’ Novembru 2004 li ma jkunux konformi ma din id-Direttiva jistgħu jkunu marketed sa kemm il-ħażniet ikunu eżawriti.
Artikolu 4
Dan id-Direttiva għandha tidħol fis-seħħ fl-20 jum ta’ wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 5
Din id-Direttiva hija indirizzata lill-Istati Membri.
Magħmula fi Brussel, fis-27 ta’ Ottubru 2003.